สมเด็จเจ้าพระยาบรมมหาศรีสุริยวงศ์ (ช่วง บุนนาค) กับการเรียนรู้ภาษาอังกฤษเพื่อการสร้างชาติ
มหาวิทยาลัยราชภัฏบ้านสมเด็จเจ้าพระยา
วรรณวดี ชัยชาญกุล
ก่อนอื่นต้องขอบพระคุณผู้ช่วยศาสตราจารย์ ลินดา เกณฑ์มา อธิการบดี มหาวิทยาลัยราชภัฏบ้านสมเด็จเจ้าพระยาและนายกสมาคมศิษย์เก่า บ้านสมเด็จเจ้าพระยาในพระบรมราชูปถัมภ์ที่กรุณาสั่งการในที่ประชุมให้เขียนบทความในโอกาสที่สมเด็จเจ้าพระยาบรมมหาศรีสุริยวงศ์ (ช่วง บุนนาค) ในปี พุทธศักราช ๒๕๖๑ เป็นวาระครบรอบ ๑๕๐ ปี มหาบุรุษรัตโนดมผู้สำเร็จราชการแผ่นดิน ประเด็นลึกที่ไม่เคยบอกกล่าวผู้ใดเลยคือ เมื่อมาเป็นครูภาษาอังกฤษ ณ สถาบันราชภัฏบัานสมเด็จเจ้าพระยาในเดือนพฤศจิกายน ๒๕๓๙ ได้พบภาพ "ท่านช่วง บุนนาค" ในกรอบเก่าวางบนตู้เหล็กเก่าในห้องพักพร้อม "ลายมือ" ภาษาอังกฤษคลาสสิกสวยงาม "Sri Suriyawong" อย่างไรก็ตาม ไม่ว่าจะเป็นลายมือของท่านหรือไม่ อยากให้มีผู้รู้ได้ศึกษาขยายความต่อไป แต่ลายเซ็นภาษาอังกฤษใต้ภาพในเวลากว่า ๑๐๐ ปี ไม่น่าจะเป็นเรื่องธรรมดา ถ้าไม่ใช่ผู้เชี่ยวชาญและรักในเชิงภาษา ต่อมาได้ศึกษาเรียนรู้เกียรติประวัติอันเกรียงไกรของท่านในหลากหลายแง่มุม แต่มิติที่ตกผลึกศรัทธาคือท่านมีได้ใช้ภาษาอังกฤษเพียงประกอบวิชาชีพ หากแต่ ท่านมีอุดมการณ์เรียนรู้ภาษาอังกฤษอย่างมีเป้าหมายในการมุ่งมั่นสร้างชาติ นับได้ว่าเป็นอุตสาหะ มหัศจรรย์ที่ไม่มีสิ่งใดจะมหัศจรรย์ยิ่งไปกว่านี้อีกแล้ว ด้วยเพราะท่านมีพระชนม์ชีพในช่วงเวลากว่าหนึ่งศตวรรษที่ผ่านมา ในยุคที่การศึกษาจำกัดด้วยเครื่องมือ บุคคล โอกาส และสถานที่ หลักฐานเชิดชูเกียรติคุณสมเด็จเจ้าพระยาบรมมหาศรีสุริยวงศ์ ด้านการใช้ภาษาอังกฤษสร้างชาติปรากฏ ดังนี้ ที่มา : วรรณวดี ชัยชาญกุล. (๒๕๖๑). สมเด็จเจ้าพระยาบรมมหาศรีสุริยวงศ์ (ช่วง บุนนาค) กับการเรียนรู้ภาษาอังกฤษเพื่อการสร้างชาติ . ใน ศรีสมเด็จ ๖๑ (๘๒-๘๕). สมาคมศิษย์เก่าบ้านสมเด็จเจ้าพระยาในพระบรมชูปถัมภ์.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สมเด็จเจ้าพระยาบรมมหาศรีสุริยวงศ์ (ช่วง บุนนาค)